Backstage

Backstage adolah pilem drama kaluargao Indonesia tahun 2021 nan disutradarai dek Guntur Soeharjanto. Pilem ko batema musik nan dibintangi dek kakak baradiak Sissy Priscillia jo Vanesha Prescilla sabagai pamaran utamo. Pilem ko awalnyo dirancanoan tayang pado bulan Juni 2020, tapi diundur dek adonyo pandemi covid-19. Pilem ko tayang labiah dulu di Jogja-NETPAC Asian Film Festival 2021 inggo akhianyo dirilis di bioskop untuak umum pado 30 Desember 2021.

 Sinopsis 
Elsa (Vanesha Prescilla) jo Sandra (Sissy Priscillia) adoah kakak baradiak nan punyo sajuta mimpi. Elsa nan baparan sabagai adiak bamimpi  manjadi bintang pilem. Ayahnyo alah maningga, sadangkan ibunyo Andini (Karina Suwandi), manjadi tulang pungguang kaluargo jo manggaleh siomay basamo anak padusinyo nan baprofesi sabagai pramusaji kafe. Suatu hari Elsa ikuik audisi untuak pilem mancari paran panyanyi. Elsa mangiriman video nyanyinyo, tapi manggunoan suaro Sandra. Elsa gagal, tapi Bayu (Verdi Solaiman), saurang produser musik, mangorbitkan Elsa sabagai panyanyi baru nan manggunoan suaro Sandra jo sukses. Dalam pajalanannyo, Elsa bakenalan jo panyanyi idolanyo, Michael Nara (Achmad Megantara), baduet jo jatuah hati. Sandra mulai kahilangan adiknyo. Ado konflik antaro kaduonyo. Suatu hari ado sabuah kabohongan nan tarungkap basonyo Michael Nara tanyato manggunoan katenaran Elsa untuak manaikkan pamornya baliak.

 Pamaran 

 Sissy Priscillia sabagai Sandra Anandara
 Vanesha Prescilla sabagai Elsa Anindita
 Achmad Megantara sabagai Michael Nara
 Karina Suwandi sabagai Andini
 Verdi Solaiman sabagai Bayu P. Manoppo
 Roy Sungkono sabagai Rudi
 Aulia Sarah sabagai Nabila
 Ferry Salim sabagai Dewo
 Anggy Umbara sabagai Sutradara video klip
 Giorgino Abraham sabagai Aktor
 Prisia Nasution sabagai Aktris
 Poppy Sovia sabagai Presenter gelar wicara
 Bayu Oktara sabagai Presenter siaran langsung
 Ade Firman Hakim sabagai Sutradara
 Elmayana Sabrenia
 Sadana Agung
 Emmie Lemu
 Angelia Livie
 Norman Akyuwen
 Marissa Zhifania Azzahira

 Produksi 
Robert Ronny salaku produser mangatoan basonyo ide awal pambuatan pilem ko tabantuak pado tahun 2016. Uniknyo, ide itu talinteh se salapeh mandanga Sissy Priscilla banyanyi katiko Robert diajak Mira Lesmana untuak ka Festival Film Fukuoka basamo para pamain Ada Apa dengan Cinta? 2.

Salapeh Festival Film Fukuoka, Robert Ronny mancaritoan konsep awal film Backstage yaitu tantang sibling rivalry nan dibaluik unsur musik. Katiko itu, Sissy Priscilla manyabuik namo adiaknyo Vanesha Prescilla sabagai lawan mainnyo. Vanesha pado maso tu alun dikana sabagai aktris. Salain Sissy Priscillia jo Vanesha Prescilla, pilem ko akan dibintangi pulo dek Achmad Megantara, Karina Suwandi, Verdi Solaiman, Roy Sungkono, Aulia Sarah, jo Ferry Salim. Proses syuting pilem ko salasai pado 22 Agustus 2020.

 Panayangan 
Pilem Backstage awalnyo dirancanoan tayang pado bulan Juni 2020. Tapi rancano tu diundur dek situasi Pandemi Covid-19 di Indonesia. Pilem Backstage tayang patamo kali labiah dahulu di Jogja-NETPAC Asian Film Festival 2021 pado 29 November 2021 nan turuik bakompetisi dalam Indonesian Screen Awards. Pilem ko malakuan gala premiere pado 22 Desember 2021 di bioskop XXI Rasuna Epicentrum. Pilem Backstage rilis di bioskop Indonesia pado 30 Desember 2021.

 Rujuakan 

Kategori:Pilem Indonesia
Kategori:WikiFilm